पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । चंडीगढ़ क्लब अपने परिसर के बाहर एक इंच जमीन का भी इस्तेमाल न कर सके, इसके लिए प्रशासन इसके चारों तरफ फेंसिंग करने जा रहा है। ऐसा क्लब में होने वाले मैरिज फंक्शंस को रोकने के लिए किया जा रहा है। इससे पहले प्रशासन 7 मई को एक आदेश जारी कर चंडीगढ़ क्लब में ऐसे फंक्शंस पर रोक लगा चुका है।अब प्रशासन ने इस्टेट ऑफिस को क्लब के चारों तरफ फेंसिंग लगाने को कहा है। इस्टेट ऑफिस को यह भी चेक करने को कहा गया है कि क्लब में वॉयलेशन हटाई गई है या नहीं।
सरकारी जमीन पर है पार्किंग: चंडीगढ़ क्लब के बाहर सरकारी जमीन पर क्लब की गाडिय़ां पार्क होती हैं। इसके अलावा पार्टियों के लिए भी सरकारी जमीन का इस्तेमाल किया जाता है। प्रशासन चाहता है कि मेंबर्स की गाडिय़ां क्लब कैंपस में ही खड़ी हों।
लीज मनी पर भी विवाद: प्रशासन का चंडीगढ़ क्लब मैनेजमेंट के साथ लीज को लेकर विवाद चल रहा है। 8.5 एकड़ में बना यह क्लब पहले एक कम्युनिटी सेंटर हुआ करता था। अब इसकी जगह क्लब की आलीशान बिल्डिंग और स्विमिंग पूल आदि है। प्रशासन ने हाल ही में क्लब की नई लीज मनी 1.51 लाख रुपए महीना से बढ़ाकर 12 लाख रुपए तय की है।हालांकि क्लब मैनेजमेंट से अभी इसकी डिमांड नहीं की गई है।
दरअसल प्रशासन चंडीगढ़ गोल्फ क्लब को लेकर पंजाब एंड हरियाणा हाईकोर्ट के फैसले का इंतजार कर रहा है। हाईकोर्ट गोल्फ क्लब की जो लीज मनी तय करेगा, उसके अनुसार ही शहर के अन्य क्लबों की लीज भी फाइनल की जाएगी। गोल्फ क्लब की लीज पर हाईकोर्ट में अगले महीने फाइनल सुनवाई है।
प्रशासन हमें टारगेट बना रहा है
चंडीगढ़ क्लब कोई कमर्शियल एक्टिविटी नहीं चला रहा। क्लब में केवल मेंबर्स के लिए प्रोग्राम होते हैं। क्लब में जो वॉयलेशन थी, वह हटा ली गई है। शहर में सबसे अधिक लीज मनी हम दे रहे हैं। प्रशासन हमारे साथ जो कर रहा है, वह शहर के अन्य क्लबों के साथ क्यों नहीं कर रहा। हमें टारगेट किया जा रहा है।
-मुकेश बस्सी, एक्स प्रेसिडेंट, चंडीगढ़ क्लब
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn